રાજીવ ગાંધીના કેસ પર પાછા ફરીએ તો તેઓ આ દેશના વડા પ્રધાન હતા. દેશના સર્વોચ્ચ હોદ્દા પર બેસી ચૂકેલી વ્યક્તિની બહારનાં લોકો આવીને હત્યા કરી જાય એ દેશ માટે શરમની વાત હતી. એ રીતે જોઈએ તો રાજીવની હત્યા એલટીટીઈના સુપ્રીમો પ્રભાકરને ભારત સામે આચરેલો દેશદ્રોહ હતો અને દેશદ્રોહીના સાગરીતો દેશદ્રોહીઓ જ ગણાય, એટલે સાત દેશદ્રોહીઓ ૨૭ વર્ષ જેલમાં સબડયા પછી પણ ક્ષમાને લાયક નથી. એમણે એક સંગીન ગુનામાં સહભાગી બનીને એક યુવાન પરિણીતા પાસેથી એનો પતિ અને બે ટીનેજર બાળકો પાસેથી એમનો પિતા છીનવી લીધો હતો.